text: BATALLA DE GALLOS DIVENDRES 26 DE FEBRER A TREMP – Pirineus TV
  BATALLA DE GALLOS DIVENDRES 26 DE FEBRER A TREMP
  El proper divendres 26 de febrer, l'Espai cultural La Lira de Tremp acollirà una Batalla de Gallos. Aquest és el nom pel què es coneix un campionat de rima rap freestyle. Els participants han de tenir entre 14 i 30 anys i s'han d'inscriure a l'Ajuntament de Tremp abans del 25 de febrer al migdia. El concurs compta amb 3 premis. Un primer de 200 € i un val de 10 euros a estètica Anna Isanta, un segon de 100 € i un val de 10 euros a estètica Anna Fité i un tercer de 50 € i val de 10 euros a estètica Institut de bellesa Rimmel. Hi haurà 4 rondes eliminatòries i la ronda final. L'entrada del públic té un cost de 2 euros. També es comptarà amb una actuació de rap.
  A la primavera es farà una altra sessió a la Pobla de Segur i una gran final en el marc del FestiPallars durant la temporada d'estiu a la platja del Piolet de Salàs de Pallars.